INSET วิ่ง 4% หลังคว้างาน “โครงการ EEC DATA CENTER” มูลค่า 413 ลบ.
INSET วิ่ง 4% หลังคว้างาน “โครงการ EEC DATA CENTER” มูลค่า 413 ลบ. เป็นงานประเภทก่อสร้าง ติดตั้งอุปกรณ์และบริหารหลังการขาย ระยะเวลาการส่งมอบ 240 วัน

24 พ.ย. 2564

ผู้สื่อข่าวรายงานว่าวันนี้ (24 พ.ย.2564) ราคาหุ้นบริษัท อินฟราเซท จำกัด (มหาชน) หรือ  ณ เวลา 10:20 น. อยู่ที่ระดับ 5.95 บาท เพิ่มขึ้น 0.25 บาท หรือ 4.39% โดยทำจุดสูงสุดที่ 6.00 บาท และทำจุดต่ำสุดที่ 5.90 บาท ด้วยมูลค่าการซื้อขาย 67.56 ล้านบาท

ทั้งนี้ราคาหุ้น INSET ที่ปรับตัวขึ้นบนกระดานนั้นเนื่องจาก บริษัทฯ ได้ลงนามสัญญาจะซื้อจะขายที่ดินพร้อมสิ่งปลูกสร้างและงานระบบประกอบอาคาร และสัญญาบริการ โครงการ EEC DATA CENTER มูลค่ารวม 413 ล้านบาท (ไม่รวมภาษีมูลค่าเพิ่ม) โดยจะดำเนินการในส่วนของงานออกแบบและก่อสร้างศูนย์ DATA CENTER และงานบำรุงรักษาอุปกรณ์ระบบ Facility หลังการรับประกันในปีที่ 2 – 5
ด้านลักษณะโครงการจะเป็นการจัดหาที่ดินพร้อมดำเนินการก่อสร้างอาคารและงานระบบประกอบอาคารศูนย์ DATA CENTER มาตรฐานระดับ Tier III ของสถาบัน Uptime ระยะเวลาการส่งมอบ 240 วัน